#

ODA E AVOKATËVE TË KOSOVËS

ADVOKATSKA KOMORA KOSOVA

KOSOVA BAR ASSOCIATION

Në bazë të nenit 48 të Ligjit Nr.04/L-193 për Avokatinë, nenit 123 të Statutit të Odës së Avokatëve, nenit 21 të Rregullores për Specializime dhe nenit xx të Rregullave për Procedurën e Specializimit të Avokatëve, bën këtë:

**SHPALLJE PUBLIKE**

**PËR DHËNIEN E SPECIALIZIMIT TË AVOKATËVE NË DEGËN PENALE**

Ky program është filluar me qëllim që t’iu jepet mundësia avokatëve që të marrin titullin e specialistit në fushën penale duke krijuar kushtet që avokatët të ofrojnë ndihmë juridike për klientët e tyre në mënyrë shumë më profesionale në fushën penale.

Për marrjen e specializimit avokatët e interesuar që plotësojnë kushtet ligjore, kushtet e parapara me Statut dhe Rregulloren për Specializime, duhet t’i nënshtrohen provimit për specializim.

**Kushtet:**

Avokatët, për marrjen e specializimit duhet të plotësojnë këto kushte;

1. Të jenë shtetas të Republikës së Kosovës;
2. Të jenë të regjistruar në regjistrin e OAK-së dhe të ushtrojnë profesionin e avokatit;
3. Të kenë përvojë substanciale në fushën penale gjatë 5 viteve të fundit të punës si avokat;
4. Të kenë njohuri të posaçme teorike dhe përvoja të posaçme praktike nga fusha penale;
5. Të kenë kaluar me sukses provimin me shkrim për specializim;

Kërkesës për marrjen e specializimit avokatët duhet t’ia bashkëngjisin këto dokumente:

1. Aplikacionin (kërkesën) e plotësuar me shkrim dhe të nënshkruar;
2. Licencën e avokatit;
3. Dëshminë se gjatë 5 viteve të fundit ka ofruar ndihmë juridike në fushën penale në 25% lëndëve që ka punuar;
4. Dëshmi për grumbullimit të 12 kredive AVLO gjatë 3 viteve të fundit, apo dëshminë për kurse, seminare, specializime të ndjekura jashtë AVLO-së;
5. Dëshmi se gjatë 5 viteve të fundit ka punuar personalisht 60 raste nga fusha penale, nga fillimi i hetimeve deri në marrjen e vendimit të shkallës së parë;

Avokatët të cilët në të kaluarën kanë punuar si gjyqtarë, prokurorë, profesor në fakultetin juridik, apo që posedojnë titull shkencor Magjistër apo Doktor të akredituar nga MASHT në degën e së drejtës penale janë të liruar nga detyrimi i përcaktuar në pikën “d”

Kjo shpallje publike do ët jetë e hapur 14 ditë nga dita e publikimit në web faqen e OAK-së dhe në gazeta ditore.

Kërkesat (aplikacionet) dhe dokumentet e nevojshme pranohen vetëm gjatë periudhës sa është e hapur shpallja publike, nga data 31 mars – 13 prill 2014, nga ora 09:00-16:00 në zyrat e OAK-së zyra në rr. Qamil Hoxha 10/3, në Prishtinë.

Kërkesat (aplikacionet) dhe dokumentet e nevojshme mund të dorëzohen personalisht. Ato mund të dorëzohen edhe me e-mailin info@oak-ks.org me kusht që secili dokument të jetë i nënshkruar dhe të dërgohet i skanuar.

Dokumentet e nevojshme që dorëzohen duhet të jenë në origjinal apo kopje të vërtetuara (noterizuara).

**Aplikacionet:**

Kërkesa (aplikacioni) mund të merret në web faqen e OAK-së [www.oak-ks.org](http://www.oak-ks.org)